આ અંગે ચાલુ વર્ષે રપ મેના રોજ એક મોટા અંગ્રેજી અખબારમાં છપાયેલા એક અહેવાલમાં જણાવવામાં આવ્યુ છે કે મધ્યપ્રદેશમાં સરેરાશ પ્રતિ દિન રર બાળકો ગુમ થાય છે. જેમાં ચોંકાવનારી વાતતો એ છે કે આ રર બાળકોમાંથી ૭૦ ટકા છોકરીઓ હોય છે. તેમના અપહરણના અનેક કારણો હોય છે. ત્યારે એ વાત સ્પષ્ટ છે કે છોકરીઓનાં અપહરણ કરવા પાછળના કારણમાં તેમને વેશ્યાવૃતિમાં ધકેલવાનું હોય છે. અને તેથી તેમના અપહરણ બાદ તરત જ બીજાં રાજ્યો કે શહેરમાં વેચી નાખવામાં આવે છે. જ્યારે છોકરાઓના અપહરણ કરવાના પાછળ તેમને ભિક્ષાવૃત્તિ અથવા અન્ય કોઈ મજૂરી કામમાં ધકેલવાનું છે. આ ઉપરાંત અન્ય એક કારણ એવું પણ છે કે આવા બાળકોનો ઓછા ભાવથી જે તે ઘરના નોકર તરીકે સોદો કરવામાં આવે છે. જેમાં કેટલીક જગ્યાએ તો આવા બાળકોને માંડ બે ટાઈમનું ભોજન આપીને તેમની પાસેથી ર૪ કલાક નોકર જેવું કામ લેવામાં આ‍વે છે.